**LEPING LABORITEENUSTE OSUTAMISEKS nr** kuupäev digiallkirjas

**......** (edaspidi *tellija*), registrikood 10396298, aadress ...., mida esindab ....

ja

**Terviseamet** (edaspidi *täitja*), registrikood 70008799, aadress Paldiski mnt 81, Tallinn 10614, mida esindab peadirektor Birgit Lao,

edaspidi koos pooled või eraldi pool, sõlmisid lepingu (edaspidi *leping*) alljärgnevas:

**1. Lepingu objekt**

Lepingu objektiks on tellija näidatud kohtadest **proovide võtmine ning laboris** **uuringute teostamine** (edaspidi *tööd*).

**2. Tööde teostamise aeg**

2.1. Tööde teostamine toimub vastavalt tellija esitatud tellimusele.

2.2. Tellija esitab tellimuse e-postiaadressile [tallinnlabor@terviseamet.ee](mailto:tallinnlabor@terviseamet.ee) või täidab tellimuse vormi täitja kodulehel <https://www.terviseamet.ee/et/proovivotu-tellimine-terviseameti-laborist>.

2.3. Tellimuse täitmise täpsem ajakava lepitakse tellija ja täitja vahel kokku vahetult enne käesoleva lepingu punktis 1 nimetatud proovide võtmist.

**3. Lepingu hind**

3.1. Tellija tasub täitjale tööde teostamise eest vastavalt terviseministri 21.12.2023. a määruses nr 75 „Terviseameti tasuliste tervisekaitseteenuste osutamise kord ja hinnakiri” sätestatud hinnakirjale.

3.2. Tööde teostamise eest tasub tellija täitja väljastatud arve alusel.

3.3. Täitja esitab tellijale arve e-arvena. E-arve loetakse laekunuks selle operaatorile laekumise kuupäevast.

**4. Kontaktisikud**

4.1. Tellija kontaktisikuks lepingu täitmisega seotud küsimustes on ..., telefon ..., e-post .....@.....

4.2. Täitja kontaktisikuks lepingu täitmisega seotud küsimustes on üldosakonna kliendihaldusjuht Kaja Oras, telefon 794 3673, e-post [kaja.oras@terviseamet.ee](mailto:kaja.oras@terviseamet.ee).

**5. Lepingu kehtivus ja lõpetamine**

5.1. Leping jõustub selle allkirjastamisest ja on sõlmitud tähtajatult.

5.2. Lepingut on õigus lõpetada poolte kokkuleppel.

5.3. Mõlemal poolel on õigus leping üles öelda, teatades sellest ette 30 (kolmkümmend) kalendripäeva.

**6. Muud sätted**

6.1. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud informeerima teist poolt esimesel võimalusel. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

6.2. Teadete edastamine toimub üldjuhul kirjalikku taasesitamist võimaldavas vormis.

6.3. Käesoleva lepingu sõlmimisega loetakse lõppenuks poolte vahel varasemalt sõlmitud lepingud laboriteenuste osutamiseks.

6.4. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.

6.5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.

6.6. Leping allkirjastatakse digitaalselt.

**Tellija: Täitja:**

/allkirjastatud digitaalselt/ /allkirjastatud digitaalselt/